**Aproape un contraargument**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"Pământul, după-atâtea și-atâtea-ncercări,

s-a întrecut pe sine-n a ne făuri…

Dar cam cât să se mai lase și el oare,

nonșalant, călcat de oameni în picioare?

Că ne-asemănăm, suspectă-i vreo eroare,

altfel cum decât din pură întâmplare

odat' cu mândra-i putere creatoare

ne-ar fi dat și-aceste firi distrugătoare?

Dintre-ncercările de-a încropi un zeu,

noi, apogeul, l-am atins prin Dumnezeu,

dintr-o-atavică voință de formare-

a unui lung proces de-autoflagelare."

Un amic ce-ascultase, de sus, zâmbăreț,

pe-ăl de se-arătase atâta de semeț,

replică, găsind, în sfârșit, un epitet:

"Nu știu ce să zic…, însă-mi pari mult prea poet!"